Il-Kappellun tad-Duluri minn John Bisazza Dsatax-il sena wara l-ftuħ tal- Knisja bil-popolazzjoni dejjem tikber kienet inħasset il-ħtieġa li l-Knisja tiġi mkabbra. Wara li ngħatat biċċa art mill-kapitlu tal-Katidral u tal-patrijiet Dumnikani tal-Birgu u permezz tal- kontribuzzjonijiet tar-residenti ta' tas- Sliema, fl-1874 kien inbeda x-xogħol tat-tkabbir u li ġie mitmum fl-1877; għat-tkabbir kien ġie mqabbad il- perit Giuseppe Bonavia, l-istess perit li kien mexxa l-bini tal-Knisja fl-1855. It-tkabbir kien jikkonsisti fiż-żieda ta' koppla kbira, kor u żewġ kappelluni, kif ukoll sagristija. Il-Knisja tkabbret b'iżjed minn żewġ terzi għal dik li kienet qabel. F'dan l-artiklu sejjer niffoka fuq il-kappellun tal-Kurċifiss li hu magħruf iktar bħala tad-Duluri u li jinsab fuq in-naħa ta' Triq il-Katidral; sena wara li t-tkabbir tal-Knisja kien wasal fi tmiemu, il-Knisja saret Parroċċa u minn hemm 'il quddiem il-viċi kurat Dun Karm Casha Gerada kien beda jaħseb biex iżejjen il-Knisja. Ma setax jonqos li l-knisja ma jkollhiex kappellun iddedikat lill-Kurċifiss. Għalhekk fil- kappellun ġie mwaqqaf artal li taħtu kellu mensola b'figura tal-ġisem mejjet ta' Kristu u li kienet tinkixef kull nhar ta' Ġimgħa. Fl-1879 iddendlu maż- żewġ ġnub tiegħu xbihat tal-Via Matris; fl-1886 tpoġġa fuq l-altar inkwatru kbir b'pittura tax-xena tal-kruċifissjoni, xogħol ta' Giuseppe Cali, li sewa ħamsa u tletin lira u li tħallsu minn Dun Giuseppe Fabri. Erbgħa mis-sittax- il pitturi kbar li ħadem għall-Knisja t-Taljan Filippo Venuti u li kienu juru xeni relatati mal-passjoni u l-mewt ta' Sidna Ġesti Kristu ddendlu maż-żewġ ħitan tal-kappellun. Żewġ statwi, waħda tal-Qalb ta' Ġest u l-oħra ta' Marija Addolorata kienu jinsabu f'żewġ niċeċ. L-Istatwa tal-Addolorata kienet ikkunsidrata bħala kapolavur tal-istatwarju Malti Vincenzo Cremona li ħadem fl-1872. Għal xi żmien fil-kappellun kien hemm żewġ statwi, waħda L rroċċa Stella Maris — Sliema L-ewwel pittura tal-altar tal-Kappellun, xogħol ta' Giuseppe Cali (intilfet fil-gwerra) Statwa ta' Marija Addolorata tal-iskultur Il-Kappellun imġarraf għalkollox Vincenzo Cremona — 1872 waqt ħbit mill-ajru — l ta' Marzu 1942 (intilfet fil-gwerra) ta' San Luigi Gonzaga u l-oħra ta' San Ġwann Berkmans. Fl-I ta' Marzu 1942, fl-eqqel tal-gwerra, ġurnata fuq ix-xahar mill- pussess tal-kappillan Giuseppe Inguanez waqt attakk qawwi mill-ajru, sensiela ta' bombi laqtet il-kappellun fejn saret ħerba kbira. Intilfu l-pitturi kollha, u l-istatwi tad-Duluri u tal-Qalb ta' Ġesu, minbarra ħsara kbira oħra li saret fil-Knisja — kienet tassew xena ta' devastazzjoni. Taħt it-tmexxija għaqlija tal-imgħallem Feliċ Mifsud ġie mibni ħajt diviżorju għoli 55 pied u wiesa' 32 pied li qata' għalkollox il-kappellun tad-Duluri mill-bqija tal-Knisja u fl-istess ħin, il-koppla li kienet tinsab imdendla fil-vojt, kellha fejn tistrieħ. Fil-Milied tal-istess sena, il-Knisja nfetħet mill-ġdid filwaqt li fil-kappellun tad-Duluri ssewwew il-ħsarat estensivi li ġarrab. Il-kappellun infetaħ mill-ġdid fl- 1944. Maż-żmien sar artal tal-irħam ġdid għand id-ditta Montecatini Edison li sewa disa' mitt lira mħallsa mill-familja Agius. Fl-1948 saret pittura tal- Kruċifissjoni minn Giorgio Preca għal fuq l-altar, filwaqt li Beniamino Gatt ħallas għal statwa ġdida tal-Qalb ta' Ġesti maħduma f'Lecce. Fl-istess żmien saret Via Matris ġdida. Fl-1950 saret statwa ġdida ta' Marija Addolorata ġewwa Ortisei, Bolzano, li ġiet imħallsa mis-Sur Vincenzo Cuschieri. Peress li ħafna mill- Statwa ta' Marija Addolorata — 1950, Mario Caffaro Rore — Il-pittura tal-altar tal- inħadmet f'Ortisei, Bolzano kappellun - 1957 pitturi ta' Filippo Venuti kienu ntilfu fil-gwerra, il-Kappillan ordna tmienja ġodda għall-kappelluni u tnejn żgħar għall-kor għand il-pittur Taljan Mario Caffaro Rore. L-istess pittur ħadem ukoll tnejn kbar għall-altari tar-Rużarju u tad-Duluri; dan tal-aħħar sar minflok dak li ħadem Giorgio Preca fl-1948 — inizzjattiva li kienet qajmet diskussjoni negattiva fl-istampa lokali iżda li maż-żmien kulħadd irrealizza li l-istil tiegħu kien jaqbel ħafna mal-pitturi li pitter Caffaro Rore. Sal-1958 il-Kappellun kien reġa' ħa s-sura li kellu qabel il-gwerra.